b'\n_START_ARTICLE_\n\xc5\xbdiga Turk\n_START_SECTION_\n\xc5\xbdivljenjepis\n_START_PARAGRAPH_\nIzvoljen je v trajni naziv rednega profesorja za gradbeno informatiko in dokumentacijo, trenutno zaposlen na Katedri za gradbeno informatiko (KGI) na Fakulteti za gradbeni\xc5\xa1tvo in geodezijo v Ljubljani (UL FGG); od 1. oktobra 2013 je namestnik predstojnika In\xc5\xa1tituta za konstrukcije, potresno in\xc5\xbeenirstvo in ra\xc4\x8dunalni\xc5\xa1tvo (IKPIR)._NEWLINE_Je kolumnist na portalu Siol.net, prav tako pi\xc5\xa1e lasten blog. Je eden izmed prvih slovenskih tvitera\xc5\xa1ev, vse od leta 2007. Objavlja na profilu v sloven\xc5\xa1\xc4\x8dini in angle\xc5\xa1\xc4\x8dini.\n_START_SECTION_\nPolitika\n_START_PARAGRAPH_\nMed 6. marcem 2007 in 21. novembrom 2008 je bil vladi Janeza Jan\xc5\xa1e minister brez resorja, pristojen za usklajevanje in spremljanje izvajanja strategije razvoja Slovenije ter gospodarskih in socialnih reform. Opravljal je tudi funkcijo generalnega sekretarja Skupine za razmislek o prihodnosti EU. _NEWLINE_Bil je eden od t. i. "resetirancev" (med njimi Gregor Virant, Janez \xc5\xa0u\xc5\xa1ter\xc5\xa1i\xc4\x8d), ki so ob koncu Pahorjeve vlade zahtevali "resetiranje" Slovenije, ki so jo grabili hudi krizni kr\xc4\x8di in neuspe\xc5\xa1na politika. Kljub temu, da je Virant ustanovil svojo stranko, v katero so se nekateri somi\xc5\xa1ljeniki v\xc4\x8dlanili, je sam ostal \xc4\x8dlan SDS. Na dr\xc5\xbeavnozborskih volitvah leta 2011 je tako kandidiral na listi Slovenske demokratske stranke. Med letom 2011 in 2013 je deloval kot minister za znanost, izobra\xc5\xbeevanje, kulturo in \xc5\xa1port, saj je bil ravno v njegovem mandatu zaradi var\xc4\x8devalnih ukrepov k ministrstvu dodan resor kulture.\n_START_SECTION_\nEvropske volitve 2019\n_START_PARAGRAPH_\nMarca 2019 je stranka Nova Slovenija - kr\xc5\xa1\xc4\x8danski demokrati sporo\xc4\x8dila, da bo \xc5\xbdiga Turk eden od njihovih kandidatov za evropskega poslanca. Kandidiral je z zadnjega, 8. mesta pri stranki NSi, pri \xc4\x8demer je iz \xc4\x8dlanstva SDS izstopil le dan pred evropskimi volitvami, na katerih ni bil izvoljen.'